Kevin Kildal

Kevin Kildal (født 22. februar 1989) er en norsk komiker.

Kevin er utdannet tømrer fra Halsa i Meløy. Han reiste ut i den store verden i søken etter høyere utdanning og endte opp i Trondheim hvor han etter hvert skulle stryke på ingeniørutdanningen på grunn av sin prioritering av standup. Kevin har siden debuten i 2012 gjort show på alle de store klubbscenene i Norge, vært en snartur innom tv og satt opp sine egne turnéer.

Etter at Snapchat ga ham et springbrett i 2015 med klengenavnet Arnt Finesse, har høydepunktene kommet på løpende bånd! Personlig konkurs og psykisk sykdom i 2016, premiere på soloshow og  egen podcast i 2017.

Med 32 000 følgere på Facebook og 12 000 ukentlige lyttinger på podcasten «Klagemuren» har Kevin satt et solid fundament for seg selv som komiker.

Arnt Finesse er lagt død, men Kevin Kildal har tatt enorme steg som en brutalt ærlig, drøy og åpen komiker. Dette ga Kevin nominasjonen til Stå opp-prisen 2017, komikernes helt egne pris.

Referanser 

Norske komikere
Kultur i Bodø